Meling ble som 16-åring ansatt i Hakon Magne Wrangells handels- og rederivirksomhet. Han gikk gradene i firmaet til han ble Wrangells kompanjong i 1910. Meling var sentral i handels- og skipsfartsmiljøet i Haugesund i mange år, og var blant annet initiativtaker til byens børs, formann i Haugesunds Rederiforening 1932–1933, og styremedlem i flere banker og forsikringsselskaper.